ലഹരി മരുന്ന് കേസില് കോടികളുടെ ഇടപാട് ആരോപണം സമീര് വാംഖഡെയെ ചോദ്യംചെയ്യുന്നു മുംബൈ: കൈക്കൂലി ആരോപണവുമായി ബന്ധപ്പെട്ട് നര്ക്കോട്ടിക്സ് കണ്ട്രോള് ബ്യൂറോ മുംബൈ സോണല് ഡയറക്ടര് സമീര് വാംഖഡയെ എന്സിബി വിജിലന്സ് സംഘം ചോദ്യംചെയ്യുന്നു. ഇത് സംബന്ധിച്ച് കൂടുതല് വിവരങ്ങള് പുറത്തുവിടാനാകില്ലെന്ന് ഡെപ്യൂട്ടി ഡയറക്ടര് ജനറല് അറിയിച്ചു. ആരോപണത്തിലെ സത്യാവസ്ഥ തെളിയിക്കലാണ് തങ്ങളുടെ ലക്ഷ്യമെന്ന് ഡെപ്യൂട്ടി ഡയറക്ടര് ജനറല് മാധ്യമങ്ങളോട് പ്രതികരിച്ചു . ആര്യന് ഖാന് പ്രതിയായ ആഡംബരക്കപ്പല് ലഹരിമരുന്ന് കേസുമായി ബന്ധപ്പെട്ട് എന്.സി.ബി. സോണല് ഡയറക്ടര് സമീര് വാംഖഡെ, കേസിലെ സാക്ഷിയായ കെ.പി. ഗോസാവി തുടങ്ങിയവര് ഗൂഢാലോചന നടത്തിയിട്ടുണ്ടെന്നും കൈക്കൂലിയായി കോടികള് കൈപ്പറ്റിയിട്ടുണ്ടെന്നും ആരോപിച്ച് സാക്ഷികളിലൊരാളെന്നവകാശപ്പെടുന്ന പ്രഭാകര് സെയില് രംഗത്തെത്തിയിരുന്നു. ഇവര്ക്കിടയില് 18 കോടി രൂപയുടെ ഇടപാട് നടന്നത് സംബന്ധിച്ച് തനിക്കറിയാമെന്നുള്ള സാക്ഷിയുടെ വെളിപ്പെടുത്തലിന് പിന്നാലെയാണ് സമീര് വാങ്കഡെക്കെതിരെ അന്വേഷണം ആരംഭിച്ചത്. എന്നാല് ഈ ആരോപണങ്ങളെല്ലാം സമീര് നേരത്തെ തന്നെ നിഷേധിച്ചിരുന്നു .The post ലഹരി മരുന്ന് കേസില് കോടികളുടെ ഇടപാട് ആരോപണം സമീര് വാംഖഡെയെ ചോദ്യംചെയ്യുന്നു first appeared on MalayalamExpressOnline.